钦定古今图书集成/明伦汇编/氏族典/第314卷 > 《廖用贤尚友录》 > 彭思永
## 钦定古今图书集成/明伦汇编/氏族典/第314卷 > 《廖用贤尚友录》 > 彭思永

按《宋史彭思永传》：“思永字季长，庐陵人。第进士，知南
海分宁县，通判睦州、台州，知潮州、常州，入为侍御史，
转司封员外郎，为湖北转运使，移益州路，擢天章阁
待制，知瀛州，徙知江宁府。治平中，召为御史中丞。神
宗即位，思永出知黄州，改太平州。熙宁三年，以户部
侍郎致仕，卒。思永仁厚廉恕，居母丧，窭甚，乡人馈之”
无所受。子卫，亦孝谨，以父老弃官家居十馀年，族里
称之。